पत्रकार की नियम विरुद्ध गिरफ्तारी की निंदा
पत्रकारकी नियम विरुद्ध गिरफ्तारी के विरोध में सोमवार को पत्रकारों का एक प्रतिनिधिमंडल आईजी डी.सी. जैन से मिला। पत्रकारों ने आईजी जैन के सामने एसपी की निंदा की और आनन फानन में पत्रकार की गिरफ्तारी पर सवाल उठाए। आईजी जैन ने सर्किट हाउस में पत्रकारों की बात को पूरी शालीनता से सुना और उचित कार्रवाई करने का आश्वासन दिया।
सोमवार दोपहर 2 बजे पत्रकार आईजी डी.सी. जैन से मिले। सीनियर पत्रकार दिनेश जोशी ने आईजी जैन को पत्रकार की गिरफ्तारी के बारे में पूरे घटनाक्रम की जानकारी दी। एसपी योगेश यादव ने बिना जांच मुकदमा दर्ज कर लिया और नियम विरुद्ध राठौड़ी में पत्रकार भुवनेश यादव को गिरफ्तार करा दिया। पत्रकार की गिरफ्तारी एसपी कार्यालय में समाचार संकलन के दौरान धोखे से की गई। इस पर आईजी जैन ने कहा कि पत्रकार और प्रशासन परस्पर सहयोगी हैं। दोनों को एक-दूसरे की जरूरत पड़ती है। एसपी की राठौड़ी पर सवाल उठाने पर आईजी जैन ने कार्रवाई का आश्वासन दिया। आईजी जैन से पत्रकार दिनेश जोशी के साथ राजेंद्र जैमन, संतोष तिवाड़ी, सुरेश कुमावत, संतोष पंडित, प्रवीण मुद्गल, विनोद पाराशर, गौरव खंडेलवाल, भारत तिवाड़ी, महेंद्र मीणा, लक्ष्मीकांत पटेल, कमलेश प्रधान, एच.एन. पांडे, रामावतार शर्मा, द्वारका विजय, विनय जोशी, रोशन जोशी, हेमंत शर्मा आदि थे। इससे पूर्व पीडब्ल्यूडी डाक बंगले में पत्रकारों की बैठक हुई, जिसमें एसपी के खिलाफ निंदा प्रस्ताव पारित किया गया।
hin_Deva hin_Deva hin_Deva